Mahmûd Baksî - Wîkîpediya

# Mahmûd Baksî

### Ji Wîkîpediya

Mahmûd Baksî (1944-2000) nivîskarekî kurd bû.

Mahmûd Baksî, di sala 1944an de li gundê Suphiyê ku bi ser Hezoya (Kozluk) Batmanê ve ye, hatiye dinyayê. Berî ku xwendina xwe ya li »Dicle Öğretmen Okulu« xelas bike, wî dev ji karê xwendinê berda. Di sala 1967an de cara pêşî li Batmanê di rojnameya Batman Gazetesi de dest bi karê rojnamegeriyê kir. Di sala 1968an de bû serokê TİPê (Partiya Karkeran a Tirkiyeyê) ya Batmanê. Di sala 1969an de bi navê Mezra Botan romana wî ya yekem li Stenbolê derket. Paşê di sala 1970yî de pirtûka xwe ya bi navê Sadi Akkiliç Davası derxist. Sadi Akkiliç komunîstekî tirk bû û ji ber gotareke wî heft sal û nîv cezayê hepsê lê birîbûn.

Mahmûd Baksî di wan salan de sendîkavan bû û wî karê xwe yê sendîkavaniyê li DİSKê didomand. Karê wî ê sendîkavaniyê ji sala 1968'an heta sala 1970'yî dewam kir. Paşê bi hinceta ku ew kurdîtiyê dike û ji ber herdu pirtûkên wî ên ku hatin çapkirin, 15 sal cezayê hepsê lê hate birîn. Loma di 1970yî de ji bêmecaliyê mecbûr ma ku derbasî Almanyayê bibe. Ew di sala 1971ê de jî li Swêdê bi cih bû.

Mahmûd Baksî li Swêdê jî vala nesekinî û heta dawiya jiyana xwe nivîsand. Wî heta niha 22 pirtûk nivîsandine û pirtûkên wî wergeriyane gelek zimanan. Lê Baksî bi xwe bi sê zimanan; bi kurdî, tirkî û swêdî dinivîsand.

Mahmûd Baksî di 19'ê meha 12'an ya 2000'î de li Stockholmê wefat kir û niha li Diyarbekirê veşartiye.

## [biguherîne] Berhem

- Mezra Botan (1969)
- Zarokên Îhsan (1978)
- Hêlîn (1984)
- Gundikê Dono (1988)

- Çavkanî: Firat Cewerî

Ev gotar şitlek e.

  Ev gotar hîn nû ye, ne temam e. Wekî şitleke darê ye. Heke tu binivîsî, tu yê vê darê mezin bikî û dê gelek guliyên nû xwe jê berdin. Çawa?
  Eger tu bixwazî binivîsî, biçe ser « biguherîne».

Ji "http://ku.wikipedia.org../../../m/a/h/Mahm%C3%BBd_Baks%C3%AE_dc1d.html" hatiye standin.

Kategorî: Kurt | Nivîskar

##### Views

- Gotar | گوتار
- Guftûgo | گوفتوگۆ
- Revîzyona niha

##### Lêbigere

##### Zimanên din

- Deutsch
- Svenska